Baren

Baren er en norsk realityserie som gikk to sesonger på TV3 fra 2000 til 2001. Konseptet gikk ut på at en gruppe unge mennesker skulle drive en bar og leve av inntektene i ca. tre måneder. De måtte bo i etasjen over og hver uke skulle seerne stemme ut en av dem. En av deltakerne ble til slutt premiert med en større pengepremie. Serien ble sendt på alle hverdager og i tillegg kunne seerne følge deltakerne live på internett. Programmet ble ledet av Anders Høglund.

Baren var blant de tidligste realityprogrammene i Norge og ble spøkefullt kalt for «Robinson på bar» ved oppstart.Aftenposten Oslo-puls - Robinson på bar (29.9.2000, s.5) Programmet ble ingen seersuksess i Norge og etter to sesonger var det definitivt slutt. Det var spesielt sesong to som ble en skuffelse.
Programmet var basert på et populært svensk TV-konsept med samme tittel. Begge ble produsert av Strix Television.

Konsept
Konseptet gikk ut på at en gruppe håndplukkede unge mennesker fikk i oppdrag å bygge opp en bar, drive den og leve av de inntektene de fikk herfra. Deltakerne bodde i en liten leilighet i femte etasje hvor de tilbrakte den tiden de ikke var i baren. 14 webkameraer med 360 graders rotasjon sørget for dokumentasjon 24 timer i døgnet på Internett, og på TV3 kom en halvtimes oppsummering hver kveld. TV3 brukte to kamerateam hele dagen. Deltakerne ble ikke isolert totalt, men ble filmet stort sett overalt - også hvis de beveget seg på gata.

Hver uke ble to deltakere satt i «stolen». Den ene ble utpekt i onsdagens «pluss/minus møte», der deltakerne gav hverandre stemmer. Den som fikk flest minus-stemmer havnet i den ene stolen. Den som fikk flest pluss-stemmer bestemte hvem som måtte sitte i den andre stolen. Seerne skulle så stemme på hvilken av de to som skulle forlate Baren. Det skjedde via tekstmeldinger og e-post.

Sendinger
Hver kveld kl 19:00 sendte TV3 en halvtime med redigerte opptak over dagens hendelser i baren. På fredager var det i tillegg en time med live-sending der en av deltakerne røk ut. Det var ingen sendinger på lørdager og søndager.

TV3 hadde også opprettet en egen nettside der seerne kunne følge deltakerne live. Nettstedet fikk så mye som 430 000 treff allerede det første døgnet etter oppstart.VG - «BAREN» EN NETT-SUKSESS (07.10.2000 - Side: 57) Seerne kunne også kommunisere med deltagerne via e-post.

Premier og søkere
Premien i første sesong var på 250 000 kr. I andre sesong ble den økt til én million.

2000 søkte om å få delta i første sesong.Dagbladet – Åpne kraner for «Baren» på TV3  (2.10.2000)

Selve baren
Baren lå i Karl Johans gate 12. Den var en kaffebar på dagtid og et skjenkested på kveldstid. Den var åpen fra kl 12.00 til 03.30. Aldersgrensen for å komme inn var 20 år på dag og kveld. På dagtid kunne yngre komme inn i følge med en voksen over 20 år.Baren - om baren (2001) Arkivert versjon

Morten Klein og Peter Johansen hadde ansvaret for den daglige driften av baren samt å påse at deltakerne gjorde jobben sin.Dagbladet - TV3 kjente ikke spritavtalene (5.10.2000) Den gikk forøvrig konkurs i 2002.Aftenposten Aften - Stengningsras i Oslo (14.1.2002, s.24)

Seertall
Direktesendinger 2000
1 - 149 000
2 - 133 000
3 - 108 000
4 - 153 000
5 - 151 000
6 - 121 000
7 - 140 000
8 - 182 000
9 - 175 000
10 - 245 000 (finale)

Premieren ble sett av 91 000.Dagbladet - Tomt i baren (3.10.2000)Direktesendinger 2001
1 - 146 000
2 - 118 000
3 - 123 000
4 - 120 000
5 - 145 000
6 - 146 000
7 -
8 - 124 000
9 - 117 000
10 - 119 000
11 - 82 000 (påskeaften)
12 - 122 000
13 - 146 000 (finale)

Sesongen ble i snitt sett av 93 000.

Deltakere
2000 

Jamila Brodin (22 / Trondheim) (vinner)  
Johan Tobias Gannestad (20 / Aurskog) (kom til finalen) 
Sandra Janzso (20 / Eidsvoll)
Elena Rivas-Fuentes (43 / Oslo)
Chris Backman (35 / Stavanger)
Vegard Jakobsen (20 / Haugesund)
Adina Jablinski (22 / Oslo (fra Telemark) / Juss-student)
Steinar Jensen (25 / Bergen)
Liv Maren Bjørnstad (23 / Oslo)
Henrik Jahren Haaland (21 / Lillehammer)
Hauk Langlo (27 / Volda)  
Christoffer Becker «the Dude» (28 / Oslo) 

Varighet: 2. oktober til 8. desember.2001  
Bjørn Sjulstok (vinner) 
Dan Riber (23) (finalist) (27. april) (54 %)
Frøydis Benestad Hågvar (22) (13 ut) (26. april) (66 %)
Tom Erik Sværen (28) (12 ut) (24. april) (62 %)
Frode Skrindsrud (28) (11 ut) (20. april) (54 %) (ikke med fra starten)
Eyvinn Helgevoll (20) (10 ut) (14. april) (74 %)
June Roszkowski (24) (9 ut) (6. april) (63 %) 
Merita Jasnori (21) (8 ut) (30. mars) (95 %) 
Stian Salter (24) (7 ut) (16. mars) (60 %)
Charlotte Faarberg (6 ut) (9. mars) (89 %)
Cathrin Konstanse Hauan (22) (5 ut) (2. mars) (58 %)
Tone Marie Trollbu (20) (4 ut) (23. februar) (77 %)
Hilde Christoffersen (33) (3 ut) (16. februar) (68 %)
Per Erik Nilsen (23 / Trondheim) (2 ut) (9. februar) (70 %)
Henriette Borchgrevink (23) (først deltager ut) (2. februar) (67 %)

Trakk seg  
Helge Skinderviken (32) (spion)
Hilde Rietig (31) (trakk seg) (i 2008 deltok hun i Ungkaren)
Linda Burns (22) (trakk seg) 
Alf Dukene (34) (trakk seg)
Kristin Selmer (34) (ikke med fra starten) (trakk seg)

Varighet: 27. januar til 27. april.

Produksjon
Produksjonskostnadene var på rundt 20 millioner kroner per sesong.VG - DOKU-SÅPE FOR 65 MILL. (02.11.2000)

Everyday.com var hovedsponsor.

Se også
Oversikt over norske Reality-TV-serier

 Fotnoter 

Referanser

Eksterne lenker
 Episode 1 - 2001 (YouTube)

Kategori:Norske reality-TV-serier
Kategori:TV-produksjoner på TV3 Norge
Kategori:Norske TV-produksjoner fra 2000-årene